 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትራምፕ ንኽምረፅ ሓላፊ ጎስጉስ ኮይኑ ዝሰርሕ ዝነበረ ፖል ማናፎርት ተወንጂሉ 14 ለካቲት 2019 ምንጪ ስእሊ, Getty Images መግለጺ ስእሊ, ፖል ማናፎርት ኣብ 2018 ብብዙሓት ክስታት ገበነኛ ኮይኑ ተረኺቡ እዩ ኣብ እዋን ምርጫ ኣሜሪካ ናይ ዶናልድ ትራምፕ ናይ ጎስጓስ ሓላፊ ዝነበረ ፖል ማናፎርት ንኣኽባር ሕጊ ብምሕሳዉ ነቲ ምስ ፍሉይ ናይ ሕጊ ኣማኻሪ ሮበርት ሙለር ፍርዱ ንኽፈኹሰሉ ዝኣተዎ ኪዳን ምጥላሙ ሓደ ናይ ኣሜሪካ ዳኛ ገሊጹ ኣሚ ቤርማን ጃክሶን ናይ ኣሜሪካ ናይ ወረዳ ቤት ፍርዲ ዳኛ ኣብ ዝሃበቶ ብይን ፖል ማናፎርት ንኣባላት ኤፍቢኣይ ናይ ኣሜሪካ ናይ ጸጥታ ትካል ንቤት ጽሕፈት ሮበርት ሙለርን ንነባሮን ዝተፈላለየ ናይ ሓሶት ቃል ከም ዝሃበ ገሊጻ ኣብ ኣሜሪካ እቶም ካብ ህዝቢ ዝተመዘዙ ነባሮ ኢዮም ፍርዲ ዝህቡ ሮበርት ሙለር ነቲ ናይ ሩስያ ኢድ ኣእታውነት ኣብ ናይ 2016 ናይ ኣሜሪካ ምርጫ ዝምርምር ጉጅለ ዝመርሕ ናይ ሕጊ ክኢላ ኢዩ እቲ ወዲ 69 ዓመት ፖል ማንፎርት ገለ ካብ ክስታቱ ንኽልዓለሉ ምስ ሮበርት ሙለር ኪዳን ኣትዩ ነይሩ ዳኛ ኣሚ ቤርማን ጃክሶን ኣብቲ ትማሊ ሮቡዕ ዝሃበቶ ብይን ፖል ማናፎርት ምስ ናይ ሩስያ ናይ ፖለቲካ ኣማኻሪ ኮንስታትንቲን ኪሊሚኒክ ዝኾነ ርክብ ከም ዘይነበሮ ገለ ካብቲ ዝሃቦ ናይ ሓሶት ቃል ከም ዝኾነ መርትዖታት ከም ዘሎ ገሊጻ ኮንስታትንቲን ኪሊሚኒክ ምስ ናይ ሩስያ ናይ ስለያ ትካል ርክብ ከምዘለዎ ድማ ኣኽባር ሕጊ ገሊጹ እቲ ካብ ወርሒ ሰነ ጀሚሩ ኣብ ኣብ ቤት ማእሰርቲ ቨርጂንያ ዝጸንሐ ፖል ማናፎርት ሓያል ፍርዲ ክውሃቦ ከም ዝኽእል ይግመት ኣሜሪካ ዳግማይ ምዕጻው ኣብያተ ዕዮ መንግስቲ የንጸላልዋ ኣባላት ባይቶ ኣሜሪካ ንመንግስቲ ንምምዋል ተሰማሚዖም ዓሚ ፖል ማናፎርት ድሕሪቲ ፍርዱ ንኽፈኹሰሉ ዝሃቦ ቃል ኣብ ዝተፈላለዩ ጉዳያት ከም ዝሓሰወ ሮበርት ሙለር ገሊጹ ዝሃቦ ቃል እንታይ ነይሩ? 